SLITER: Partileder Audun Lysbakken og hans Sosialistisk Venstreparti får bare 2,6 prosents oppslutning på TV 2s siste meningsmåling. Foto: Eskil Wie Furunes VG

Ny måling: SV har aldri hatt lavere oppslutning

Både SV, Venstre og Miljøpartiet De Grønne havner under sperregrensen på TV 2s meningsmåling i mai. Verst er situasjonen for SV, som bare får 2,6 prosent, et fall på 1,8 prosentpoeng siden april.

NTB

2. mai 2016

Artikkelen er over fire år gammel

– Vi er ikke fornøyd med en slik måling, sier partisekretær Kari Elisabeth Kaski i SV til TV 2.

Bakgrunnstallene viser at to av tre velgere som stemte på SV i 2013, har forlatt partiet, samtidig som det er lite attraktivt for nye velgere.

Kritiserte flyktningepolitikken: Lysbakken hamrer løs mot Ap

Venstre går fram 0,3 prosentpoeng til 3,8 prosent, mens MDG står på stedet hvil med 3 prosents oppslutning blant de spurte i TNS Gallups måling. MDG har ikke vært over sperregrensen siden partiet tok byrådsmakt i Oslo i fjor høst og Venstre havner under sperregrensen for andre måned på rad.

Arbeiderpartiet ligger stabilt med 35,9 prosent, fram 0,1. Høyre øker med 0,6 prosentpoeng til 25,1 prosent, mens Fremskrittspartiet går tilbake 0,9 til 16,6 prosent.

Kristelig Folkeparti går fram 0,7 prosentpoeng, og karrer seg dermed over sperregrensen med en oppslutning på 4,6 prosent.

Senterpartiet er trygt over sperregrensen med 6,3 prosent, fram 0,1, mens Rødt får 1,8, som er 0,4 prosentpoeng mer enn i april.

Husker du? Djupedal kaller SV «middelmådig lag»

Målingen gir Høyre og Fremskrittspartiet 87 mandater sammen med KrF og Venstre, og dermed flertall på tinget.

Feilmarginen på målingen er mellom 1,4 og 2,8 prosentpoeng, og høyest for de største partiene.

Publisert: 02.05.16 kl. 22:04

Les også